BIZ จ่ายปันผล 0.25 บ./หุ้น 21 ธ.ค.นี้ มั่นใจผลงานปี 64 โตทะลุเป้า
BIZ ควัก 100 ลบ. จ่ายปันผล 0.25 บ./หุ้น ในวันที่ 21 ธ.ค.นี้ หลังผลประกอบการงวด 9 เดือนแรกโตโดดเด่น มั่นใจผลงานปีนี้โตทะลุเป้า
14 ธ.ค. 2564

นายสมพงษ์ ชื่นกิติญานนท์ ประธานกรรมการบริหาร บริษัท บิสซิเนสอะไลเม้นท์ จำกัด (มหาชน) หรือ BIZ ผู้นำทางด้านติดตั้งชุดเครื่องมือทางการแพทย์สำหรับรักษาผู้ป่วยโรคมะเร็งด้วยวิธีรังสีรักษา เปิดเผยว่า หลังบริษัทฯ รายงานผลประกอบการงวด 9 เดือนแรกเติบโตโดดเด่น โดยมีกำไรสุทธิแตะ 395 ล้านบาท เพิ่มขึ้น 1,768% นอกจากนี้ทางคณะกรรมการบริษัทได้อนุมัติเงิน 100 ล้านบาท เพื่อจ่ายปันผลระหว่างกาลในอัตรา 0.25 บาทต่อหุ้น ให้กับผู้ถือหุ้นเป็นของขวัญปีใหม่ ในวันที่ 21 ธ.ค.นี้ อย่างไรก็ดีมั่นใจผลงานปีนี้โตทะลุเป้าอย่างแน่นอน